GIMNAZIJA Novo mesto

**UČNA PRIPRAVA**

***Angleščina***

Učitelj: Verena Potočnik

Šolsko leto: 2014/15

Letnik/oddelek: 4. k

**GLOBALNA UČNA PRIPRAVA**

|  |  |
| --- | --- |
| **I. SPLOŠNI PODATKI** | |
| **Šola**: Gimnazija Novo mesto | **Izobraževalni program**: klasična gimnazija |
| **Učitelj**: Verena Potočnik | **Učni predmet**: angleščina |
| **Letnik**: 4. | **Število ur na letni ravni**: 128 |
| **Kurikularni dokumenti**, **ki so osnova/izhodišče za načrtovanje in pripravo učnega procesa:** učni načrt, maturitetni katalog za angleščino | |

|  |
| --- |
| **II. OPREDELITEV IN ANALIZA CILJEV POUKA**  **Predmetni cilji:**   1. Dijaki skladno razvijajo vse jezikovne spretnosti: slušno, govorno, bralno, pisno, 2. poglabljaj znanja o jeziku, 3. razvijajo sposobnost medkulturne in medjezikovne komunikacije s pomočjo angleščine, 4. usposabljajo se za samostojno uporabo angleščine pri pridobivanju podatkov, 5. spodbujeni so k dodatnemu branju razne literature in k izvajanju referatov na določeno temo.   Gl. tudi učni načrt za angleščino. |
| **Standardi znanj:**  Dijaki dosežejo standarde, kot so navedeni v učnem načrtu in maturitetnem katalogu. V okviru gradiv razvijajo sposobnost poslušanja in slušnega razumevanja, govorne sposobnosti, sposobnosti branja in bralnega razumevanja ter pisnega sporočanja. Vse to dijaki razvijajo glede na sporočilne namene, kot so navedeni v učnem načrtu. |
| **Funkcionalna / splošna znanja:**   * pozna slovnične strukture in besedišče preteklih učnih enot, * obvlada osnovno besedišče obravnavanih tem, čeprav so še pogoste napake pri izražanju bolj kompleksnih misli ali pri obravnavi manj poznanih tem in situacij, * s preprostimi stavki zna obnoviti obravnavana besedila iz revij in učnih listov, * zna obnoviti obravnavane pesmi, * pozna vsebino obravnavanih literarnih del in glavne junake, odlomke iz teh besedil je sposoben umestiti v širši kontekst, * zna samostojno poiskati potrebne informacije v besedilih, * pri branju dosega zadovoljiv nivo razumevanja, * s preprostimi stavki je sposoben aktivno sodelovati v diskusijah o temah, ki so mu znane in o katerih ima osebne izkušnje, ter argumentirati izrečeno, * zna začeti, voditi in zaključiti enostaven pogovor v paru na predvidene teme, * zna napisati preprost razpravljalni in literarni (VR) esej, * zna napisati preprosto uradno pismo, poročilo in članek, * pri ustnem in pisnem izražanju uporablja omejeno besedišče, ki pa ne ovira razumevanja, * na preprost način zna razložiti pomen besed v angleščini, * v angleško-angleškem slovarju zna poiskati pravilno razlago besed, * pozna besedotvorne postopke, * sposoben je prepoznati svoje napake in napake drugih ter jih popraviti, * izgovarjava je jasna in razumljiva, čeprav se še pojavljajo občasne napačno izgovorjene in naglašene besede, * pri maturitetnih nalogah je sposoben zbrati vsaj 50% točk. |

|  |  |
| --- | --- |
| **III. ANALIZA UČNIH VSEBIN** | |
| **MEDPREDMETNE POVEZAVE:**  ANG (timske ure s tujim učiteljem), SLO (moderno angleško pripovedništvo), PSI (težave odraščanja), LAT (mitološki elementi v The Diamond as Big as the Ritz), ZGO (Anglija / London ob koncu 2. svetovne vojne) | |
| **LITERATURA IN VIRI:** | |
| **za učitelja:**  DZ Success Upper Intermediate, učb. komplet Headway Upper-intermediate 4th Edition, revija Current, internetni članki angleških časopisov (The Guardian, The Independent, …) knjigi The Diamond as Big as the Ritz in An Ideal Husband  Dodatno: zbirka maturitetnih vaj, različni učb. kompleti; priročniki in vadnice za slovnico in besedišče založb OUP, CUP … (npr. Vocabulary in Use, Grammar in Use, Round Up,…); priročniki za pisanje esejev in pisem; gradivo na internetu, angleška glasba | **za dijake:**  obvezna:  DZ Success Upper Intermediate, knjigi The Diamond as Big as the Ritz in An Ideal Husband    **priporočena:**  zbirka maturitetnih vaj, vadnica/e za slovnico, slovarji, angleški časopisi, gradivo na internetu |

|  |
| --- |
| **IV. DIDAKTIČNI PRISTOPI**   * **učne oblike:** frontalna, delo v parih, delo v skupinah, individualno delo, timsko poučevanje s TU * **metode:** razlaga, pogovor, prikaz, uporaba gradiv, igra vlog, bralni strategiji Paukova metoda in PV3P, uporaba grafičnih organizatorjev |
| **Razvijanje ključnih kompetenc:**   * **sporazumevanje v maternem jeziku:** prevajanje, primerjava slovničnih sistemov in izrazov, opozarjanje na razlike; * **sporazumevanje v tujem jeziku - angleščini:** razvijamo pri vsaki uri, delo s TU; * **matematična kompetenca ter osnovne kompetence v znanosti in tehnologiji:** slovnična pravila, sklepanje, branje zemljevidov, branje in interpretacija tabel; * **digitalna pismenost:** spletni slovarji,druga spletna gradiva; * **učenje učenja:** metode učenja s pomočjo slik in asociacij, uporaba grafičnih organizatorjev, kritično vrednotenje svojega znanja (analiza učenja pred kontrolno nalogo, razumevanje pravil ocenjevanja pri ustnem ocenjevanju); * **socialne in državljanske kompetence:** primerjanje medkulturnih razlik; * **samoiniciativnost in podjetnost:** dajanje pobud za delo, iskanje internetnih člankov; * **kulturna zavest in izražanje:** delo s TU, pogovor o prireditvah, ki so jih obiskali. |
| **Obveznosti dijakov, ocenjevanje znanja:**   * **obveznosti dijakov:** domače naloge, portfolio člankov, aktivno sodelovanje pri pouku, projektne naloge po dogovoru * **ocenjevanje znanja:** pisno in ustno, govorni nastop |

|  |  |
| --- | --- |
| **V. CILJI, PRIČAKOVANI REZULTATI, KAZALNIKI (številke pred cilji se nanašajo na cilje posodabljanje gimnazije)** | |
| 1.1.2  Dijaki pišejo pismo, poročilo, članek, prošnjo, argumentativni in literarni (VR) esej, portfolio časopisnih člankov.  Ob poslušanju oddaj in branju člankov razširjajo (strokovno) besedišče o določeni temi.  Dijaki v skupinah pripravijo na podlagi literarnega besedila povzetek tem in interpretacijo.  Dijaki so postavljeni v avtentično situacijo, ko dela z njimi angleški učitelj. | Vsi dijaki ustrezno napiše navedene besedilne vrste.  Vsi dijaki vodijo portfolio s povzetki in slovarčkom prebranih člankov.  60 % dijakov ustrezno poroča o ugotovitvah.  Pri sporazumevanju s tujim učiteljem ustrezno komunicirajo v angleščini. |
| 1.1.3  Ob poslušanju oddaj in branju člankov razširjajo (strokovno) besedišče o določeni temi oblikujejo svoje mnenje. | 70 % dijakov ustrezno zagovarja argumente za in proti določeni temi, in jih zapiše. |
| 1.1.4  Dijaki opravijo govorni nastop z uporabo različnih programov, npr. PP.  Dijaki dostopajo do gradiv v spletni učilnici. | 90% dijakov opravi govorni nastop.  Vsi dijaki dostopajo do gradiv v spletni učilnici. |
| 1.2.1  ANG – SLO (moderno angleško pripovedništvo)  ANG – PSI (težave odraščanja)  ANG – LAT (grška mitologija v The Diamond as Big as the Ritz) | Refleksija in pogovor o obravnavani temi. |
| 1.2.2  Glej zgoraj (IV.) |  |
| 1.2.3  ANG – LAT (grška mitologija v The Diamond as Big as the Ritz)  S tujim učiteljem (TU) izvajamo sodelovalno in interaktivno timsko poučevanje. | Refleksija in pogovor o obravnavani temi.  Redna refleksija dela s TU. |
| 1.2.4  Dvojne ure: dijaki pišejo eseje in druge sporočanjske besedilne vrste. | 90 % dijakov ustrezno napiše navedene besedilne vrste. |

|  |  |  |  |
| --- | --- | --- | --- |
| **Tematski sklop** | **Vsebinski cilji** | **Procesni cilji** | **Dejavnosti dijakov** |
| **Uvod**  2 uri |  |  |  |
| **Poezija na maturi**  (I, Too, Sing America; The Lake Isle of Innisfree; Upon Westminster Bridge; I’m Nobody! Who Are You?; Sonnet 130)  8 ur | berejo in spoznajo pesmi, njene prozodične in semantične lastnosti, pesmi znajo interpretirati, spoznajo najosnovnejše podatke o avtorjih, berejo besedilo o kritiki Shakespearjevih del | naučijo se analizirati lirično besedilo, utemeljujejo svoje mnenje | preberejo pesmi in jih analizirajo, poskušajo priti do svoje lastne interpretacije ter jih dobro argumentirati, pripravijo kratek referat o avtorju in zgodovinskih okoliščinah, |
| **The Diamond as Big as the Ritz**  8 ur | spoznajo besedilo in osebe v njem, spoznajo kronološki potek dogodkov, spoznavajo novo besedišče | primerjajo stališča oseb,  predstavljajo besedilo iz različnih zornih kotov, vadijo pisanje literarnega eseja, učijo se oblikovanja izvlečkov iz kompleksnejšega besedila | preberejo besedilo, opišejo osebe in jih med sabo primerjajo, pišejo eseje na temo literarnega besedila, razpravljajo o družinskih odnosih in moralnih vrednotah, vadijo uporabo grafičnih organizatorjev |
| **An Ideal Husband**  10 ur | spoznajo besedilo in osebe v njem, spoznajo kronološki potek dogodkov, spoznavajo novo besedišče, spoznavajo razlike med glavnimi junaki v obeh literarnih delih | primerjajo stališča oseb,  predstavljajo besedilo iz različnih zornih kotov, vadijo pisanje literarnega eseja, učijo se oblikovanja izvlečkov iz kompleksnejšega besedila | preberejo besedilo, opišejo osebe in jih med sabo primerjajo, pišejo eseje na temo literarnega besedila, primerjajo obe literarni deli, razpravljajo o družinskih odnosih in moralnih vrednotah, vadijo uporabo grafičnih organizatorjev |
| **Besedila in teme**  (iz revije Current, internetni članki)  26 ur | spoznavajo besedila in povezano besedišče | vadijo pisanje esejev, kritično se odzivajo na vsebino, vadijo ustno in pisno izražanje | obnavljajo besedila, debatirajo o vsebini, povezujejo znano in neznano, vadijo igro vlog |
| **Pisno izražanje**  (pisanje pisem, poročil, člankov in esejev)  12 ur | ponavljajo in usvajajo pravila za navedene pisne oblike, razlikujejo med različnimi vrstami esejev | vadijo pisanje navedenih pisnih oblik | pišejo pisma, članke, poročila, interpretirajo podatke / tabele za poročilo, izdelujejo plan za eseje, napišejo uvod in zaključek na neko temo, pišejo eseje |
| **Slovnične strukture**  (odvisniki, časi, členi, neosebne gl. oblike, inverzija, itd.)  30 ur | usvajajo in utrjujejo slovnične strukture | pozorni so na slovnična pravila v sobesedilu | rešujejo slovnične vaje |
| **Slušno razumevanje**  10 ur | vadijo slušno razumevanje | vadijo slušno razumevanje, med poslušanjem skušajo odkriti bistvene informacije | rešujejo vaje za slušno razumevanje |
| **Preverjanje in ocenjevanje znanja**  16 ur |  |  | kritično vrednotijo svoje znanje s pomočjo izpolnjevanja anket |
| **Rezerva**  6 ur |  |  |  |

Opomba:

Približno 50 % ur je predvidenih za (interaktivno) timsko poučevanje s TU. V tem času bomo obravnavali literarne teme (poezijo, prozo), različno socialno tematiko, ki se bo pojavila v obravnavanih člankih, ali pa bodo imeli dijaki individualno konverzacijo s TU.